S/2025 U 1

S/2025 U 1 estas unu el la plej malgrandaj konataj naturaj satelitoj de Urano, kun ĉirkaŭkalkulata diametro de 8 ĝis 10 km. Kronologie, ĝi estas la 29-a malkovrita luno de la planedo. Ĝi orbitas ĉirkaŭ 56 250 km de la centro de Urano, inter la orbitoj de Ofelio kaj Bianko, kun 9,6 horo orbita periodo. Kiel la aliaj internaj lunoj de Urano, ĝi moviĝas en preskaŭ cirkla orbito en la ekvatora ebeno de la planedo. Ĝia malkovro estis anoncita la 19-an de aŭgusto 2025, de teamo de astronomoj gvidata de Maryame El Moutamid, kiu trovis ĝin en NIRCam-bildoj de la Kosmoteleskopo James Webb prenitaj la 2-an de februaro 2025. Pro ĝia eta grandeco, ĝi aspektas ekstreme malklara kaj havas ŝajnan magnitudon en la proksima infraruĝa (H-bendo) de 25.5, tro malforta por esti vidita de la Kosmoteleskopo Hubble aŭ la sondilo Voyager 2.

Nomo
S/2025 U 1 estas la provizora nomo de ĉi tiu nenomita luno. Laŭ konvencio, la lunoj de Urano estas nomitaj laŭ roluloj el la teatraĵoj de William Shakespeare kaj Alexander Pope. Propra nomo estos donita post kiam ĝi estos aprobita de la Internacia Astronomia Unio. Kun-malkovristo Mark R. Showalter deklaris en artikolo de New Scientist en 2025, ke "estis diskutoj [pri nomo por S/2025 U 1] sed ankoraŭ ne estas mallonga listo".

Orbito
S/2025 U 1 estas la 14-a konata membro de la internaj lunoj de Urano, kiuj malgrandaj lunoj kaj orbitas pli internaj ol la kvin plej grandaj lunoj de la planedo (Mirando, Arielo, Umbrielo, Titanio kaj Obreno). Ĝi orbitas ĉirkaŭ 56 250 km de la centro de Urano, kun revolucia periodo de 9,6 horoj. Ĝi moviĝas en preskaŭ cirkla orbito en la ekvatora ebeno de la planedo. S/2025 U 1 situas ekster la rando de la interna ringsistemo de Urano, inter la orbitoj de Ofelio kaj Bianko.

Esploristoj
La plena teamo de esploristoj implikitaj en la malkovro de ĉi tiu luno: Maryame El Moutamid, Matthew M. Hedman, Mark R. Showalter, Matthew Tiscareno, Imke de Pater, Jack J. Lissauer, and Damya Souami.

Referencoj

Kategorio:Lunoj de Urano